КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республика мутасын öткымын олан пункт бырöдöмöн лыддян пöрадок да условиеяс йылысь» Коми Республикаса Правительстволöн 2007 во ода-кора тöлысь 24 лунся 96 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикалöн мутасын öткымын олан пункт бырöдöмöн лыддян пöрадок да условиеяс йылысь» Коми Республикаса Правительстволöн 2007 во ода-кора тöлысь 24 лунся 96 №-а шуöмö татшöм вежсьöмъяс:

1) 2 пункт гижны тадзи:

«2. Урчитны Коми Республикаса экономика сöвмöдан министерствоöс:

котыртны Коми Республика мутасын öткымын олан пункт бырöдöмöн лыддьöм кузя удж;

Коми Республикаса олöмö пöртысь власьт уполномочитöм органöн, медым примитны олан пунктъяс урчитöм йылысь решениеяс, кöнi кутасны стрöитны ас олан керкаяс законодательствоöн урчитöм пöрадок серти Коми Республика мутасын бырöдöм олан пунктъясысь мунысь гражданалы.»;

2) 3 пунктын « – Коми Республикаса архитектура, стрöитчöм да коммунальнöй овмöс кузя министр» кывъяс киритны.

2. Тайö шуöмыс вынсялöсійöс официальнöя йöзöдöмсянь дас лун мысти да инмö 2010 вося лöддза-номъя тöлысь 1 лунсянь артмöм право йитöдъяс вылö.

Коми Республикаса Юралысь В. Гайзер

Сыктывкар

2010 вося моз тöлысь 3 лун

247 №

Вуджöдiс Кузнецова Н.А., 1 101 пас